**001. Тақырып; «Мінажаттың не екенін білу керек»**

*«...Мырза, Жақия шәкірттеріне мінажат етуді үйреткендей, Сіз де бізге үйретсеңізші...» Лұқа 11:1*

Чарльз Штейнмец электр саласындағы данышпан болған. Ол тікелей электр тогының өту заңдылықтарын ашқан дарынды ғалым болды. Бұл адам ғылымда өз орнын Томас Эдисонмен (электр шамын ашқан) және Энрико Фермимен (ядролық физиканың негіздеушілерінің бірі) қатарлас болады. Жас кезінде Чарльздың сыртқы келбеті өте мықты фигурамен ерекшеленді, бірақ омыртқа жарақатынан кейін, ол аздап еңкейіп қалды. Өмірінің соңғы жылдары одан: «Ғылыми зерттеулердің қай саласы болашаққа үлкен мүмкіндік береді?» - деп сұрады. Оның жауабы, оның сұхбаттасушыларын біраз таң қалдырды: «Мінажат. Мінажаттың не екенін білулерің керек!»

Электр тогының негіздерін ашқан адам, рухани токқа да қызығушылық танытты. Ол «Мінажаттың не екенін білулерің керек!» - деп айтқан. Байқаусыздан қолым ашық сымға тиіп кетсе, бұл маған бірден сезіледі. Менің төбе шашым тік тұрып, тоқ денемді жоғарыға лақтырып тастайды!

Дұға дәл осылай әрекет ете ме? Иса мінажат еткенде, оның сұраулары мен жауаптары бір-бірімен, дәл осы жолмен әрекет еткен сияқты боп көрінді. Бұл «Өтінішіңізді есік алдында қалдырыңыз, мүмкін болған кезде сізге жауабын қайтарымын!» деген сияқты қарым-қатынас емес еді. Иса мінажат еткенде, керемет нәрселер орындалды. Сондықтан Исаның шәкірттері Оған: «Ием, бізге мінажат етуді үйрет!» - деп өтінді. (Лұқа 11:1)

Біраз уақыттан кейін шәкірттері мінажат туралы шындықты білді. Олар кез-келген жерде және кез-келген жағдайда: араласу үшін кездескен үйлерде, қауымда, Ізгі Хабар уағыздағаны үшін түрмеге жабылған кезде, ауру сырқаттарға ұшыраған кезде мінажат етті. Олар кез-келген жағдайда мінажат етіп, бізге үлгі қалдырды.